અમદાવાદઃ આજે એશિયાનાં મોટાભાગનાં શેરબજારો રેડઝોનમાં ખૂલ્યાં હતાં. ચીનના શાંઘાઈ શેરબજાર ઈન્ડેક્સમાં ૪.૫ ટકાથી વધુનો ઘટાડો નોંધાયો છે. ચીનમાં આર્થિક નરમાઈ જોવા મળી રહી છે તથા યુઆનનું અગાઉ અવમૂલ્યન કરાઈ ચૂક્યું છે. જ્યારે ગઈકાલે ૫૪૭ અબજ ડોલરનાં પેન્શન ફંડને સ્ટોક માર્કેટમાં લગાવવાની મંજૂરી અપાતાં નિષ્ણાતો આ નિર્ણયને આશ્ચર્યજનક ગણાવી રહ્યા છે. ચીનનું પેન્શન ફંડ દુનિયાનું સૌથી મોટું ફંડ માનવામાં આવી રહ્યું છે.